Zmluva o poskytovaní služieb č. .../2022/OSR

**uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov**

(ďalej len „Zmluva") medzi týmito zmluvnými stranami:

**Obchodné meno: Mesto Snina**

sídlo: Slovenská republika,

069 01 Snina, Strojárska 2060/95

IČO: 00 323 560

DIČ: 2020794666

IČ DPH: SK2020794666

Zastúpené Ing. Daniela Galandová, primátorka mesta Bankové spojenie: Prima Banka a. s.,

IBAN: SK93 5600 0000 0042 0596 4004

**/na strane jednej, ďalej v texte len „objednávateľ“/**

**Obchodné meno:**

Sídlo:

IČO:

DIČ:

IČ DPH:

Zastúpené

Bankové spojenie:

**/na strane druhej, ďalej v texte len „dodávateľ“/**

**/Objednávateľ a dodávateľ ďalej spolu len „Zmluvné strany“/**

Objednávateľ a dodávateľ uzatvárajú v súlade s ustanoveniami § 269 ods. 2 zákona č. **513/1991 Zb. Obchodného zákonníka Zmluvu o poskytovaní služieb** (ďalej v texte len „Zmluva“), za týchto **zákonom** a **zmluvne** dohodnutých podmienok:

# Článok I

# Predmet zmluvy

* 1. Táto zmluva sa uzatvára ako výsledok verejného obstarávania vykonaného v zmysle § 117 zákona č. 343/2015 Z. z. o verejnom obstarávaní, na predmet zákazky „**Poskytovanie poradenských služieb pre oblasť zeleného verejného obstarávania**“.
  2. Zmluvné strany sa dohodli, že dodávateľ za podmienok dohodnutých v tejto Zmluve vykoná pre objednávateľa na jeho účet a v jeho mene činnosť spočívajúcu v komplexnom poradenstve v oblasti verejného obstarávania pri zabezpečení realizácie postupu prieskumu trhu a zadávania zákazky podľa Zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“), ktorej predmetom je verejné obstarávanie pre stavebný objekt „Neurologické oddelenie“ – druh obstarávania stavebné práce vrátane elektronickej aukcie. Verejné obstarávanie je stanovené postupom podlimitnej zákazky v procese zeleného verejné obstarávania.
  3. Rozsah činnosti Dodávateľa podľa Článku I bod 1.2 bude pozostávať z úkonov spojených s riadnym a zákonným výberom dodávateľov tovarov, služieb a stavebných prác, ktoré sú predmetom zákazky, všetko v súlade s platnými predpismi, a to najmä so zákonom č. 343/2015 Z. z. o verejnom obstarávaní v znení neskorších predpisov pri uplatnení zákonného príslušného postupu verejného obstarávania pri zadávaní predmetnej zákazky a podľa požiadaviek Objednávateľa, pokiaľ tieto nebudú v rozpore s ustanoveniami ZVO a súvisiacimi právnymi predpismi.
  4. Objednávateľ poskytne Dodávateľovi, v rámci súčinnosti potrebnej k poskytnutiu služby, ktorá je predmetom zákazky, všetky potrebné podklady potrebné na určenie a realizáciu postupu zadávania zákazky, najmä kompletnú projektovú dokumentáciu, výkaz výmer, ako aj  dokumentáciu z určenia predpokladanej hodnoty zákazky. Projektová dokumentácia (ďalej len „PD“) a výkaz výmer musia byť preukázateľne v súlade s § 42 ZVO, výkaz výmer musí byť preukázateľne v súlade s projektovou dokumentáciou, určenie predpokladanej hodnoty zákazky musí byť vykonané v súlade s § 6 ZVO.
  5. Dodávateľ vykoná činnosti v rozsahu a spôsobom dohodnutými v tejto Zmluve a Objednávateľ poskytne súčinnosť podľa tejto Zmluvy a zaplatí dodávateľovi odmenu podľa podmienok dohodnutých v tejto Zmluve.
  6. V rámci procesu verejného obstarávania bude dodávateľ vykonávať činnosti v zmysle opisu predmetu zákazky poskytnutého objednávateľom a najmä, nie však výhradne, tieto úkony:

1. poskytovanie poradenských a konzultačných služieb v procese verejného obstarávania súvisiacich s prípravou verejného obstarávania a vypracovaním dokumentácie pre verejné obstarávanie pri jednotlivých krokoch/etapách verejného obstarávania,
2. príprava a predkladanie stanovísk zdôvodňujúcich vyber postupu verejného obstarávania v konkrétnych prípadoch,
3. odporúčania použitia optimálneho postupu verejného obstarávania pre konkrétny predmet verejného obstarávania, ako aj posúdením jeho použitia s platnou legislatívou a s dokumentmi v spojitosti s projektmi spolufinancovanými z Plánu obnovy a odolnosti Slovenskej republiky a upravujúcimi postupy verejného obstarávania,
4. vypracovanie príslušných oznámení, t. j. predbežných oznámení, oznámení o vyhlásení verejného obstarávania/výzvy na predkladanie ponúk, oznámení o oprave, oznámení/informácií o výsledku verejného obstarávania a ich odosielanie do príslušných vestníkov podľa typu a finančného limitu zákazky,
5. vypracovanie návrhu podmienok účasti verejného obstarávania na základe podkladov od a v súčinnosti s odborným garantom Verejného obstarávateľa,
6. vypracovanie súťažných podkladov (okrem opisu predmetu zákazky/ obchodných podmienok),
7. vypracovanie kritérií na vyhodnotenie ponúk v súlade s požiadavkami Verejného obstarávateľa,
8. vypracovanie podkladov k stanoveniu predpokladanej hodnoty zákazky (výziev na stanovenie PHZ pre Verejným obstarávateľom zvolených hospodárskych subjektov a pod.) – predpokladanú hodnotu zákazky stanoví na základe získaných podkladov z prieskumu,
9. uverejnenie súťažných podkladov a ostatnej povinnej dokumentácie v profile Verejného obstarávateľa,
10. nastavenie a administrácia verejného obstarávania v informačnom systéme na zadávanie zákaziek (vrátane zabezpečenia informačného systému na zadávanie zákaziek, resp. prístupu do informačného systému),
11. poskytovanie vysvetlenia podmienok účasti vo verejnom obstarávaní alebo súťažných podkladov uchádzačom v súčinnosti s Verejným obstarávateľom,
12. administrácia súvisiaca s činnosťou komisie (vypracovanie menovacích dekrétov, čestných vyhlásení pre členov komisie, dokladu o zriadení komisie),
13. vypracovanie zápisníc zo zasadnutí komisie,
14. vypracovanie odôvodnení vo vzťahu k zadávanej zákazke v súčinnosti s odborným garantom Verejného obstarávateľa,
15. vypracovanie a zverejnenie povinnej dokumentácie z verejného obstarávania v profile Verejného obstarávateľa,
16. v prípade potreby zabezpečenie činností pri uplatnení revíznych postupov v súčinnosti s odbornými zamestnancami Verejného obstarávateľa,
17. komunikácia s Úradom pre verejné obstarávanie na základe požiadaviek Verejného obstarávateľa vo vzťahu k zadávanej zákazke,
18. fyzické odovzdanie kompletnej dokumentácie za realizovanú zákazku Verejnému obstarávateľovi do vlastných rúk.

1.7 Súčasťou poskytovaných odborných služieb uvedených vyššie nie je:

1. definovanie a opis predmetu zákazky (uchádzač pri tejto činnosti poskytuje konzultačné služby vo vzťahu k pravidlám a podmienkami vyplývajúcim zo ZVO) ;
2. vypracovanie návrhu obchodných podmienok dodania predmetu zákazky (uchádzač pri tejto činnosti poskytuje konzultačné služby vo vzťahu k pravidlám a podmienkami vyplývajúcim zo ZVO príp. inými právnymi predpismi Slovenskej republiky);
3. stanovenie predpokladanej hodnoty zákazky, resp. validácia oprávnenosti a opodstatnenosti stanovenej predpokladanej hodnoty zákazky resp. potreby obstarania predmetu zákazky ako ani jeho rozsahu;
4. poskytovanie plnení vyplývajúcich zo ZVO po uzavretí zmluvy vo vzťahu k povinnostiam podľa § 12 ods. 3 ZVO, § 64 ods. 1 písm. d) ZVO.

1.8 Dodávateľ zodpovedá Objednávateľovi za priebeh procesu verejného obstarávania v súlade s požiadavkami Objednávateľa a v súlade s právnymi predpismi viažucimi sa k postupom vo verejnom obstarávaní a s nimi súvisiacimi príručkami.

* 1. Dodávateľ zodpovedá Objednávateľovi za skompletizovanie a nahratie dokumentácie z postupu zadávania zákazky do Profilu verejného obstarávateľa, do elektronického prostriedku, do Vestníka Úradu pre verejné obstarávanie a odovzdaním dokumentácie z postupu zadávania zákazky objednávateľovi.
  2. Záväzok Dodávateľa podľa tejto Zmluvy sa považuje za splnený podpisom zmlúv s víťaznými uchádzačmi. Dodávateľ vyhlasuje, že je osobou oprávnenou na výkon činnosti a poskytovanie služby v oblasti verejného obstarávania, ktorá je predmetom podľa tejto Zmluvy.

# Článok II

# Čas plnenia

2.1 Dodávateľ sa zaväzuje predložiť Objednávateľovi návrhy Výzvy na predkladanie ponúk a kompletných súťažných podkladov najneskôr do 30 dní odo dňa preukázateľného doručenia podkladov.

* 1. Dodávateľ sa zaväzuje splniť svoj záväzok podľa Článku I tejto Zmluvy v čo najkratšom čase, lehotách a v zmysle ZVO a v súlade s dokumentmi týkajúcimi sa financovania z Plánu obnovy a odolnosti Slovenskej republiky, bez zbytočných prieťahov a to tak, aby nedošlo k zmeškaniu termínov v postupe zadávania predmetnej zákazky. Dodávateľ nezodpovedá za prieťahy, ktoré nevie ovplyvniť svojou činnosťou.
  2. Zmluva sa uzatvára na dobu určitú na jeden (1) rok od nadobudnutia účinnosti Zmluvy.

# Článok III

# Cena a platobné podmienky

* 1. Zmluvné strany sa dohodli, že Objednávateľ zaplatí Dodávateľovi odmenu - cenu za riadne a včasné plnenie záväzku podľa Článku I a Článku II tejto Zmluvy v celkovej výške **........ EUR bez DPH, ........ EUR s DPH** na základe faktúry za verejné obstarávanie.
  2. Za riadne vykonanú a odovzdanú prácu za verejné obstarávanie podľa Prílohy č. 1 zodpovedajúcu dohodnutým podmienkam vyplatí objednávateľ dodávateľovi odmenu vyrátanú na základe skutočne zrealizovaných prác pri verejných obstarávaniach, a to prvá časť vo výške 50 % z dohodnutej odplaty konkrétneho verejného obstarávania bude splatná po odovzdaní dokumentácie na kontrolu pred podpisom zmluvy, druhá časť vo výške 50 % z dohodnutej odplaty z konkrétneho verejného obstarávania bude splatná po kontrole po podpise zmluvy s víťazným uchádzačom zo strany Správcu programu.

3.3 Odmena - cena zahŕňa všetky náklady Dodávateľa vynaložené v súvislosti s plnením jeho záväzku podľa tejto Zmluvy, t. j. primerané prostriedky nevyhnutné na splnenie predmetu Zmluvy, potrebné a užitočné náklady vynaložené pri vykonávaní predmetu Zmluvy spojené s vykonávanou činnosťou pre Objednávateľa vrátane technického vybavenia.

* 1. Objednávateľ sa zaväzuje zaplatiť dohodnutú odplatu - cenu za predmet zmluvy vo výške podľa Prílohy č. 1 tejto Zmluvy na základe faktúry, ktoré budú vystavené a doručené do 16-teho dňa nasledujúceho mesiaca odo dňa odovzdania príslušnej časti služby, so splatnosťou faktúry 30 kalendárnych dní odo dňa doručenia v zmysle bodu 3.2
  2. Ak doručená faktúra nebude mať všetky náležitosti daňového dokladu podľa platných právnych predpisov, objednávateľ vadnú faktúru vráti a lehota omeškania s platbou neplynie. Nová lehota splatnosti faktúry začne plynúť až po jej novom doručení bez vád.
  3. Za nekvalitné a oneskorené vykonanie prác v zmysle zmluvy sa stanovuje zmluvná pokuta do výšky 10 % vyfakturovanej ceny faktúry pri verejnom obstarávaní podľa Prílohy č. 1.

# Článok IV

# Práva a povinnosti zmluvných strán

* 1. Dodávateľ je povinný pri plnení Zmluvy postupovať s odbornou starostlivosťou v záujme Objednávateľa, podľa platných ustanovení zákona a tejto Zmluvy.
  2. Činnosť, na ktorú sa Dodávateľ zaviazal, je povinný uskutočňovať podľa pokynov Objednávateľa a v súlade s jeho záujmami, ktoré Dodávateľ pozná alebo musí poznať. Dodávateľ je povinný oznámiť Objednávateľovi všetky okolnosti, ktoré zistil pri zariaďovaní záležitosti a ktoré môžu mať vplyv na zmenu pokynov Objednávateľa.
  3. Dodávateľ zodpovedá za vady v dokončenej a Objednávateľovi odovzdanej práci, ak o týchto vadách Objednávateľa pred spracovaním písomne neinformoval tak ako je uvedené v bode 4.5.
  4. Objednávateľ svojím podpisom na tejto Zmluve zároveň splnomocňuje Dodávateľa ku všetkým úkonom potrebným k riadnemu a včasnému splneniu záväzku Dodávateľa podľa tejto Zmluvy. V prípade potreby Objednávateľ udelí Dodávateľovi na jeho žiadosť osobitné plnomocenstvo.
  5. Dodávateľ sa zaväzuje:

1. vykonávať svoju činnosť v súlade s príslušnými právnymi predpismi, v súlade s ustanoveniami tejto Zmluvy, podľa pokynov Objednávateľa a v súlade so záujmami Objednávateľa, ktoré sú mu známe a/alebo ktoré musí vzhľadom na okolnosti poznať, najmä vzhľadom na predmet a rozsah zákazky,
2. s odbornou starostlivosťou skúmať pokyny, podklady a iné dokumenty Objednávateľa,
3. bez zbytočného odkladu, najneskôr však do troch pracovných dní od doručenia podkladov alebo pokynov Objednávateľa písomne informovať Objednávateľa:
   * o nesprávnosti a/alebo neúplnosti podkladov a informácií,
   * o okolnostiach, ktoré môžu mať vplyv na zmenu pokynov Objednávateľa,
   * o požiadavkách na doplnenie chýbajúcich údajov alebo podkladov,
   * o nevhodnosti postupu navrhovaného Objednávateľa a/alebo iných pokynov Objednávateľa týkajúcich sa predmetu tejto Zmluvy.
   1. Ak počas plnenia záväzku Dodávateľovi vznikne akákoľvek podstatná otázka, ktorej vyriešenie je nevyhnutné na dosiahnutie účelu tejto Zmluvy, Dodávateľ je povinný bezodkladne písomne informovať Objednávateľa a požiadať ho o zaujatie stanoviska. V opačnom prípade Dodávateľ zodpovedá za nemožnosť a/alebo vadné plnenie záväzku podľa tejto Zmluvy.
   2. Dodávateľ je povinný do troch pracovných dní na základe žiadosti Objednávateľa poskytnúť písomnú správu o stave plnenia predmetu tejto Zmluvy.
   3. Dodávateľ sa môže od pokynov Objednávateľa odchýliť, len ak je to naliehavo nevyhnutné v záujme Objednávateľa a Dodávateľ si nemôže včas zabezpečiť súhlas Objednávateľa. V takom prípade je povinný bez zbytočného odkladu informovať Objednávateľa o svojom postupe a o jeho dôvodoch.
   4. Dodávateľ sa zaväzuje, že bude priebežne informovať Objednávateľa o všetkých skutočnostiach a postupoch, ktoré zistí pri zriaďovaní záležitostí.
   5. Dodávateľ je oprávnený, potom čo o tejto skutočnosti písomne informuje Objednávateľa, uskutočňovať časť plnenia prostredníctvom tretích osôb (napr. inou právnickou alebo fyzickou osobou). Toto právo sa vzťahuje na činnosti, ktoré nemôže Dodávateľ zabezpečiť zo svojich zdrojov a ak je to nevyhnutné (napr. k vypracovaniu podporných nezávislých posudkov a vyhodnotení).
   6. Dodávateľ sa zaväzuje odovzdať Objednávateľovi všetky dokumenty a ostatné veci a podklady, ktoré prevzal od Objednávateľa a/alebo ktoré prevzal za neho pri plnení povinností podľa tejto Zmluvy bez zbytočného odkladu po doručení písomnej výzvy Objednávateľa na ich odovzdanie, inak do 3 (troch) pracovných dní od ukončenia plnenia podľa tejto Zmluvy.
   7. V prípade ak Dodávateľ zistí pri zabezpečovaní veci prekážky, ktoré znemožňujú riadne uskutočnenie činností a právnych úkonov dohodnutým spôsobom, oznámi to okamžite Objednávateľovi, s ktorým sa dohodne na odstránení týchto prekážok.
   8. Každá zo zmluvných strán je povinná zachovávať mlčanlivosť o akýchkoľvek údajoch a skutočnostiach, najmä výrobnej, technickej alebo obchodnej povahy, ktoré sú obsahom tejto Zmluvy, alebo o ktorých sa dozvedela v súvislosti s týmto zmluvným vzťahom. Každá zo Zmluvných strán sa zároveň zaväzuje, že bude držať poskytnuté dôverné informácie v tajnosti, že inej osobe neposkytne, ani nevyzradí, ani nesprístupní, ani neumožní ich poskytnutie alebo vyzradenie žiadnych informácií o skutočnostiach podľa prvej vety tohto odseku a tieto informácie nepoužije pre iné účely, ako pre plnenie tejto Zmluvy a to počas trvania tohto Zmluvného vzťahu, ako aj po dobu 5 rokov po jeho skončení.
   9. Objednávateľ je povinný odovzdať včas Dodávateľovi úplné, pravdivé a prehľadné informácie, ktoré sú potrebné k vecnému plneniu Zmluvy, pokiaľ z ich povahy nevyplýva, že ich má zabezpečiť Dodávateľ v rámci svojej činnosti. Objednávateľ je povinný riadne a včas (v dohodnutom termíne) odovzdať Dodávateľovi všetok listinný materiál potrebný k riadnemu plneniu Zmluvy.

* Objednávateľ je povinný vytvoriť riadne podmienky pre činnosť Dodávateľa a poskytovať mu v priebehu plnenia predmetu Zmluvy ďalšiu nevyhnutnú súčinnosť za podmienok dohodnutých v tejto Zmluve.
* Objednávateľ zodpovedá za to, že poskytnuté dokumenty, údaje a informáciu nevyhnutné na plnenie mandátnej zmluvy pre Dodávateľa sú úplné a pravdivé a že tieto budú poskytované v lehotách tak, aby nedochádzalo k omeškaniu Dodávateľa v jeho činnosti a tým k vzniku vád plnenia predmetu tejto zmluvy.
* Objednávateľ v plnom rozsahu zodpovedá za obsah dokumentov, ktoré sa viažu k opisu predmetu zákazky (opis a technické špecifikácie tovarov a pod., podklady pre určenie predpokladanej hodnoty zákazky) , čo sú dokumenty, nevyhnutné pre potreby riadneho plnenia predmetu tejto zmluvy.
  1. Dodávateľ z titulu uplatnenia elektronickej komunikácie bude pri zadávaní zákazky využívať pre elektronickú komunikáciu systém a EVO.

# Článok V

# Záverečné ustanovenia

* 1. Právne vzťahy medzi Zmluvnými stranami vyplývajúce z tejto Zmluvy a touto Zmluvou výslovne neupravené sa v plnom rozsahu riadia príslušnými ustanoveniami Obchodného zákonníka v platnom znení a ďalších všeobecne záväzných právnych predpisov Slovenskej republiky.
  2. Akékoľvek zmeny a doplnky k tejto Zmluve je možné vykonať po vzájomnej dohode Zmluvných strán, musia byť vyhotovené písomne vo forme očíslovaných dodatkov a musia byt' podpísané oboma Zmluvnými stranami, inak sú neplatné.
  3. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia ak takáto povinnosť pre Objednávateľa je relevantná.
  4. Zmluvné strany sa dohodli, že akékoľvek písomnosti alebo oznámenia zasielané doporučenou poštou sa považujú za doručené:
* dňom prevzatia písomnosti,
* v prípade odopretia prijatia písomnosti, dňom, keď jej prijatie bolo odopreté,
* v prípade, ak adresát písomnosti nebol zastihnutý a písomnosť bola uložená na pošte, považuje sa za doručenú uplynutím tretieho dňa odo dňa jej uloženia, i keď sa adresát o jej uložení nedozvedel,
* v prípade, ak nie je možné doručiť písomnosť na adresu uvedenú v Zmluve z dôvodu, že adresát nie je známy a iná adresa nie je druhej Zmluvnej strane známa, písomnosť sa považuje za doručenú dňom vrátenia nedoručenej zásielky odosielateľovi, i keď sa adresát o doručení nedozvedel.

5.5 Zmluva zaniká len z dôvodov uvedených v tejto zmluve, a to:

a) písomnou dohodou zmluvných strán,

b) splnením záväzku,

c) odstúpením od zmluvy v prípade závažného porušenia tejto zmluvy zo strany objednávateľa alebo dodávateľa. Odstúpenie od zmluvy je účinné dňom jeho doručenia druhej zmluvnej strane.

5.6.Táto Zmluva je vyhotovená v štyroch (4) vyhotoveniach rovnakej právnej sily, pričom každá zo Zmluvných strán dostane dve (2) vyhotovenia.

5.7.Zmluvné strany vyhlasujú, že majú plnú spôsobilosť k uzavretiu tejto Zmluvy, že Zmluva je uzatvorená po vzájomnom prejednaní, v Zmluve prejavili svoju vôľu slobodne, vážne a zrozumiteľne, bez nátlaku, nie v tiesni ani za inak jednostranne výhodných podmienok. Zmluvné strany si túto Zmluvu pozorne prečítali, jej obsahu rozumejú, a ako prejav súhlasu s celým obsahom tejto Zmluvy ju obidve Zmluvné strany potvrdzujú svojimi vlastnoručnými podpismi.

V Snine, dňa................. V Snine, dňa..........................

Za objednávateľa Za dodávateľa

........................................ ...........................................

Ing. Daniela Galandová

Prílohy:

Príloha č. 1 – Cenová ponuka víťazného uchádzača

Príloha č. 1Cenová ponuka víťazného uchádzača